pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม นำเรือพระราชทาน ช่วยเหลือผู้ประสบอุทกภัย
วันจันทร์ที่ 11 ตุลาคม 2564
กรมเจ้าท่า กระทรวงคมนาคม นําเรือพระราชทาน ช่วยเหลือผู้ประสบอุทกภัย
...
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่าตั้งศูนย์ช่วยเหลือผู้ประสบอุทกภัย เพื่อช่วยเหลือประชาชนในพื้นที่ประสบภัยอย่างทันท่วงที พร้อมสั่งการให้หน่วยงานในพื้นที่ เตรียมความพร้อมในการรับมือ ช่วยเหลือและฟื้นฟู
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ เปิดเผยว่า จากสถานการณ์พายุ “เตี้ยนหมู่” เคลื่อนเข้าสู่ประเทศไทยในสัปดาห์ที่ผ่านมา และมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ในขณะที่พายุโซนร้อน “ไลออนร็อก” บริเวณทะเลจีนใต้ตอนบน ทําให้บริเวณภาคใต้ มีฝนตกหนักบางแห่ง และมีฝนตกหนักมากทางภาคใต้ฝั่งตะวันตก กรมเจ้าท่า ได้ระดมกําลังเจ้าหน้าที่ เรือท้องแบนพระราชทาน เรือตรวจการณ์ รถ และอุปกรณ์ให้ความช่วยเหลือพี่น้องประชาชน ที่ได้รับความเดือนร้อนในพื้นที่ต่าง ๆ อย่างต่อเนื่อง ตั้งแต่วันที่ 12 กันยายน จนถึงปัจจุบัน ดังนี้
1. พื้นที่ภาคเหนือ ได้แก่ จังหวัดสุโขทัย พิษณุโลก กําแพงเพชร พิจิตร นครสวรรค์ และอุทัยธานี โดยสํานักงานเจ้าท่าภูมิภาคที่ 1 และสํานักงานพัฒนาบํารุงรักษาทางน้ําที่ 2 ร่วมจัดตั้งศูนย์ช่วยเหลือฯ จํานวน 7 ศูนย์ เจ้าหน้าที่ 49 นาย เรือพระราชทาน และเรือตรวจการณ์ 6 ลํา/154 เที่ยว รถ 13 คัน/123 เที่ยว ถุงยังชีพ 1,425 ถุง อาหารกล่อง 4,260 กล่อง และน้ําดื่ม 10,901 ขวด
2. พื้นที่ภาคตะวันออกเฉียงเหนือ ได้แก่ จังหวัดชัยภูมิ และนครราชสีมา อุบลราชธานี ขอนแก่น โดยสํานักงานเจ้าท่าภูมิภาคที่ 7 และสํานักงานพัฒนาบํารุงรักษาทางน้ําที่ 8 ร่วมจัดตั้งศูนย์ช่วยเหลือฯ จํานวน 7 ศูนย์ เจ้าหน้าที่ 20 นาย เรือตรวจการณ์ และเจ็ทสกี 9 ลํา/269 เที่ยว รถ 5 คัน/30 เที่ยว ถุงยังชีพ 4,674 ถุง อาหารกล่อง 1,930 กล่อง และน้ําดื่ม 14,347 ขวด
3. พื้นที่ภาคกลาง ได้แก่ จังหวัดลพบุรี สิงห์บุรี และพระนครศรีอยุธยา โดยสํานักงานเจ้าท่าภูมิภาคที่ 2 และสํานักงานพัฒนาบํารุงรักษาทางน้ําที่ 1 ร่วมจัดตั้งศูนย์ช่วยเหลือฯ จํานวน 5 ศูนย์ เจ้าหน้าที่ 44 นาย เรือท้องแบนพระราชทาน และเจ็ทสกี 7 ลํา /134 เที่ยว รถ 9 คัน/18 เที่ยว ถุงยังชีพ 650 ถุง อาหารกล่อง 800 กล่อง และน้ําดื่ม 10,128 ขวด
4. พื้นที่ภาคตะวันออก ได้แก่ จังหวัดสระแก้ว โดยสํานักงานเจ้าท่าภูมิภาคที่ 6 และสํานักงานพัฒนาบํารุงรักษาทางน้ําที่ 5 ร่วมจัดตั้งศูนย์ช่วยเหลือฯ จํานวน 9 ศูนย์ เจ้าหน้าที่ 29 นาย น้ําดื่ม 15,000ขวด
5. พื้นที่ภาคใต้ ได้แก่ จังหวัดตรัง โดยสํานักงานเจ้าท่าภูมิภาคที่ 5 และสํานักงานพัฒนาบํารุงรักษาทางน้ําที่ 3 ร่วมจัดตั้งศูนย์ช่วยเหลือฯ จํานวน 8 ศูนย์ เจ้าหน้าที่ 45 นาย ถุงยังชีพ 260 ถุง น้ําดื่ม 3,120 ขวด
กรมเจ้าท่า กระทรวงคมนาคม พร้อมให้ความช่วยเหลือ บรรเทาความเดือนร้อนให้กับพี่น้องประชาชน นอกจากนี้ ได้มีการจัดตั้งศูนย์ช่วยเหลือผู้ประสบภัยรองรับในพื้นที่ต่าง ๆ เพื่อเตรียมความพร้อมให้การช่วยเหลือได้อย่างทันท่วงที พร้อมออกประกาศเตือนกําหนดพื้นที่ควบคุมการเดินเรือ ในช่วงระดับน้ําสูงกว่าปกติ ให้ระมัดระวังการเดินเรือจากพายุดีเปรสชัน บริเวณทะเลจีนใต้ตอนกลาง และให้ระมัดระวังการเดินเรือจากพายุโซนร้อน “ไลออนร็อก” เพื่อให้ชาวเรือ ประชาชน และนักท่องเที่ยว ร่วมช่วยกันป้องกันอุบัติเหตุทางน้ําอีกทางหนึ่งอีกด้วย ทั้งนี้ สามารถสอบถามเพิ่มเติมได้ที่ สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ไฟเขียวจัดรถ Mobile ลดราคาสินค้า 1,000 คัน
วันพฤหัสบดีที่ 24 มิถุนายน 2564
ไฟเขียวจัดรถ Mobile ลดราคาสินค้า 1,000 คัน
....
จากสถานการณ์การแพร่ระบาดของโรคโควิด-19 ที่เกิดขึ้นในวงกว้าง และส่งผลกระทบต่อการดําเนินชีวิตประชาชนโดยรวม ซึ่งที่ผ่านมารัฐบาลได้ดําเนินการช่วยเหลือเพื่อลดภาระค่าครองชีพประชาชนในหลายรูปแบบ
.
ล่าสุด รัฐบาลได้เห็นชอบ “โครงการรถ Mobile พาณิชย์...ลดราคา! ช่วยประชาชน กระตุ้นเศรษฐกิจฐานราก” ภายใต้กรอบวงเงิน 161 ล้านบาท ให้บริการจําหน่ายสินค้าอุปโภคบริโภคที่จําเป็นต่อการครองชีพให้กับประชาชน ในราคาที่ต่ํากว่าท้องตลาดร้อยละ 20 - 40 เพื่อบรรเทาความเดือดร้อนแก่ประชาชนจากสถานการณ์การแพร่ระบาดของโรคโควิด-19
.
โดยใช้รถ Mobile เคลื่อนที่ไม่น้อยกว่า 1,000 คัน กระจายไปในแหล่งชุมชนและหมู่บ้านต่าง ๆ ทั่วประเทศ ระยะเวลาดําเนินการ 30 วัน เริ่มเดือนก.ค. 64 ซึ่งคาดว่าจะเพิ่มรายได้ ได้ประมาณ 210 ล้านบาท ลดรายจ่าย 90 ล้านบาท เพิ่มการจ้างงาน/รักษาการจ้างงาน 2,385 คน และลดภาระค่าครองชีพให้แก่ประชาชน 3 ล้านคน หรือ 100,000 คน/วัน
.
โครงการฯ นี้ นอกจากจะช่วยกระตุ้นเศรษฐกิจฐานรากและเพิ่มช่องทางการจําหน่ายสินค้าให้กับประชาชนแล้ว ยังช่วยอํานวยความสะดวกและช่วยลดการเดินทางของประชาชนไปในสถานที่ที่มีความเสี่ยงในการกระจายและการติดเชื้อโควิด-19 ของประชาชนด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยเตรียมพร้อมมาตรการรองรับการเปลี่ยนผ่านการระบาดของโรคโควิด - 19 สู่โรคประจำถิ่น สอดคล้องกับระดับสถานการณ์และมาตรฐานองค์การอนามัยโลก
วันพฤหัสบดีที่ 10 มีนาคม 2565
โฆษกรัฐบาลเผย ไทยเตรียมพร้อมมาตรการรองรับการเปลี่ยนผ่านการระบาดของโรคโควิด - 19 สู่โรคประจําถิ่น สอดคล้องกับระดับสถานการณ์และมาตรฐานองค์การอนามัยโลก
โฆษกรัฐบาลเผย ไทยเตรียมพร้อมมาตรการรองรับการเปลี่ยนผ่านการระบาดของโรคโควิด - 19 สู่โรคประจําถิ่น สอดคล้องกับระดับสถานการณ์และมาตรฐานองค์การอนามัยโลก ขณะที่ "นายกฯ" เน้นให้ประชาชนดํารงชีวิตได้เป็นปกติใหม่ ภายใต้หลัก Universal Prevention
วันนี้ (10 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงความพร้อมสําหรับมาตรการรองรับการเปลี่ยนผ่านการระบาดของโรคโควิด - 19 สู่โรคประจําถิ่น เป็นไปตามนโยบายและข้อสั่งการของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อให้ประเทศไทยมีความพร้อมสอดคล้องกับระดับสถานการณ์ โดยคํานึงถึงทั้งสุขภาพของคนไทย รวมทั้งการฟื้นฟูเศรษฐกิจของประเทศ  โดยนายกรัฐมนตรีเน้นบริหารจัดการ เตรียมความพร้อมในทุกมิติ ครอบคลุมทั้งการเฝ้าระวังสําหรับผู้เดินทางเข้าประเทศ การบริหารจัดการวัคซีน มาตรการป้องกันและควบคุมโรค คู่ขนานไปการรักษาระบบเศรษฐกิจสร้างรายได้เข้าประเทศ เพี่อให้ประชาชนสามารถประกอบอาชีพและดํารงชีวิตได้เป็นปกติใหม่ภายใต้หลัก Universal Prevention
สําหรับมาตรการเตรียมความพร้อมเข้าสู่โรคประจําถิ่นมีแผนดําเนินการที่ครอบคลุมทุกมิติ โดยอัตราความรุนแรงของโรคจะต้องสามารถควบคุมได้ มีสถานพยาบาลที่สามารถรองรับผู้ป่วยได้อย่างเพียงพอ ประชาชนสามารถเข้าถึงระบบการรักษาได้อย่างรวดเร็ว ประกอบกับจํานวนผู้เสียชีวิตอยู่ภายใต้อัตราส่วนของสากล สอดคล้องกับมาตรฐานองค์การอนามัยโลก ทั้งนี้ ประชาชนยังต้องปฏิบัติตามมาตรฐานป้องกันโรคอย่างเคร่งครัด และการได้รับวัคซีนครบถ้วน รวมทั้งวัคซีนเข็มกระตุ้น เพี่อช่วยลดอัตราความรุนแรงของโรคได้
ขณะที่จํานวนผู้ติดเชื้อโควิด - 19 รายใหม่วันนี้ รวม 22,984 ราย จําแนกเป็นผู้ป่วยจากในประเทศ 22,937 ราย ผู้ป่วยมาจากต่างประเทศ 47 ราย ผู้ป่วยสะสม 888,422 ราย (ตั้งแต่ 1 มกราคม 2565) หายป่วยกลับบ้าน 24,161 ราย หายป่วยสะสม 699,517 ราย (ตั้งแต่ 1 มกราคม 2565) ผู้ป่วยกําลังรักษา 220,334 ราย เสียชีวิต 74 ราย ล่าสุดการให้บริการวัคซีน โควิด-19 สะสมอยู่ที่ 125,426,748 โดส เข็มที่ 1 ฉีดสะสม 54,123,565 โดส เข็มที่ 2 ฉีดสะสม 49,906,689 โดส เข็มที่ 3 ฉีดสะสม 19,586,216 โดส เข็มที่ 4 ฉีดสะสม 1,810,278 โดส
.....................
รัฐบาลไทย-ข่าวทำเนียบรัฐบาล-สปสช. ย้ำ! ประชาชนยังรักษาโรคโควิด-19 ฟรี หากป่วยฉุกเฉินวิกฤติเข้า รพ. เอกชน ได้
วันอังคารที่ 15 กุมภาพันธ์ 2565
สปสช. ย้ํา! ประชาชนยังรักษาโรคโควิด-19 ฟรี หากป่วยฉุกเฉินวิกฤติเข้า รพ. เอกชน ได้
.....
สํานักงานหลักประกันสุขภาพแห่งชาติ (สปสช.) เผยถึงกรณีการปลดโควิด-19 ออกจากโรคฉุกเฉินวิกฤติว่า ขณะนี้ยังไม่มีการปลดแต่อย่างใด แต่หากมีการประกาศออกมา ประชาชนจะยังคงได้รับการรักษาโดยไม่มีค่าใช้จ่ายเช่นเดิม ไม่ได้ "หมดสิทธิรักษาฟรี” เพียงแต่กลับมาเข้าช่องทางการรักษาตามสิทธิของแต่ละคน ส่วน รพ. เอกชน ยังคงเข้ารับบริการได้หากมีอาการเจ็บป่วยฉุกเฉินวิกฤติ
.
สําหรับการเข้ารักษาใน รพ. เอกชน จะดูอาการเป็นหลัก หากป่วยโควิดแล้วมีอาการฉุกเฉินด้วย เช่น มีไข้สูง หายใจไม่สะดวก หอบเหนื่อย ความดันต่ํา ไม่ค่อยรู้สึกตัว ก็สามารถเข้า รพ. เอกชน ที่อยู่นอกระบบได้ โดยกองทุนสุขภาพของผู้ป่วยรายนั้น ๆ จะตามไปดูแลให้
.
สอบถามข้อมูลเพิ่มเติมได้ที่ สายด่วน สปสช. 1330 ตลอด 24 ชม. หรือ LINE @nhso >>https://lin.ee/zzn3pU6
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ พิจารณาปรับคู่มือการเลี้ยงด้วงงวงมะพร้าว (ด้วงสาคู)
วันพุธที่ 1 ธันวาคม 2564
กระทรวงเกษตรฯ พิจารณาปรับคู่มือการเลี้ยงด้วงงวงมะพร้าว (ด้วงสาคู)
กระทรวงเกษตรฯ พิจารณาปรับคู่มือการเลี้ยงด้วงงวงมะพร้าว (ด้วงสาคู) เพื่อการส่งเสริมการเลี้ยงด้วงสาคูอย่างมีคุณภาพ
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะทํางานบริหารจัดการด้วงงวงมะพร้าว (ด้วงสาคู) ครั้งที่ 3/2564 ผ่านระบบการประชุมทางไกล (Zoom Meeting) โดยที่ประชุมได้พิจารณาปรับ (ร่าง) คู่มือการเลี้ยงด้วงงวงมะพร้าว (ด้วงสาคู) ที่คณะทํางานได้มอบหมายให้ฝ่ายเลขานุการร่วมกับผู้ที่เกี่ยวข้องจัดทํา โดย (ร่าง) คู่มือดังกล่าว กระทรวงเกษตรและสหกรณ์จะประกาศใช้เป็นคู่มือสําหรับเกษตรกรและผู้สนใจในการเลี้ยงด้วงสาคูเพื่อประกอบอาชีพ ซึ่งมีเนื้อหาประกอบด้วย บทนํา การขอความเห็นชอบการเลี้ยงด้วงสาคูในพื้นที่ การขึ้นทะเบียนเกษตรกรผู้เลี้ยงด้วงสาคู การเลี้ยงด้วงสาคู ผลิตภัณฑ์จากด้วงสาคู และห่วงโซ่อุปทานของด้วงสาคู โดยได้มีการพิจารณาความเหมาะสมของเนื้อหาในคู่มือ ซึ่งปรับให้สอดคล้องกับบริบทการเลี้ยงและสภาพความเป็นจริง ตามที่คณะทํางานฯ ได้ลงพื้นที่ติดตามการดําเนินงาน เพื่อให้คู่มือฉบับนี้เป็นแนวทางหลักในการส่งเสริมการเลี้ยงด้วงสาคูให้มีคุณภาพ ถูกสุขลักษณะ ได้มาตรฐานเป็นที่ต้องการของตลาด และสามารถสร้างรายได้ให้กับเกษตรกรได้อย่างมั่นคง รวมถึงกระบวนการควบคุมตรวจสอบการเลี้ยงด้วงสาคูไม่ให้ส่งผลกระทบต่อพืชตระกูลปาล์มซึ่งอีกมุมหนึ่งด้วงสาคูถือว่าเป็นศัตรูพืชของพืชตระกูลปาล์มที่ต้องเฝ้าระวังอีกตัวหนึ่ง
ทั้งนี้ จากการสํารวจข้อมูลพบว่า ประเทศไทยมีการเลี้ยงด้วงสาคู กว่า 3 แสนกะละมัง หากคู่มือการเลี้ยงด้วงสาคูฉบับดังกล่าวประกาศใช้ คาดว่าจะสามารถทําให้เกษตรกรผู้เลี้ยงด้วงสาคูทั่วประเทศเข้าใจในวิธีการเลี้ยงที่ถูกสุขลักษณะ สามารถพัฒนาการผลิตด้วงสาคูได้ดียิ่งขึ้น และเข้าสู่ระบบการส่งเสริมสนับสนุนของภาครัฐได้ต่อไป
รัฐบาลไทย-ข่าวทำเนียบรัฐบาล-กรมทางหลวง ดำเนินการโครงการก่อสร้างทางหลวงหมายเลข 3 ในพื้นที่อำเภอบางบ่อ จังหวัดสมุทรปราการ ถึงอำเภอบางปะกง จังหวัดฉะเชิงเทรา
วันจันทร์ที่ 18 เมษายน 2565
กรมทางหลวง ดําเนินการโครงการก่อสร้างทางหลวงหมายเลข 3 ในพื้นที่อําเภอบางบ่อ จังหวัดสมุทรปราการ ถึงอําเภอบางปะกง จังหวัดฉะเชิงเทรา
เพื่อพัฒนาไปสู่การเป็นศูนย์กลางคมนาคมขนส่งของภูมิภาคอาเซียน เกิดวามสะดวกรวดเร็วในการเดินทาง ลดค่าใช้จ่ายและระยะเวลาในการเดินทาง ทําให้โครงข่ายทางหลวงและทางหลวงพิเศษระหว่างเมืองของประเทศมีความสมบูรณ์ยิ่งขึ้น
กรมทางหลวง (ทล.) กระทรวงคมนาคม โดย สํานักก่อสร้างทางที่ 1 ดําเนินการโครงการก่อสร้างทางหลวงหมายเลข 3 สาย บางปู - อําเภอบางปะกง ระหว่าง กม. ที่ 47+450 - 76+022 ระยะทาง 28.75 กิโลเมตร แล้วเสร็จ ในพื้นที่อําเภอบางบ่อ จังหวัดสมุทรปราการ ถึงอําเภอบางปะกง จังหวัดฉะเชิงเทรา ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการเขตพัฒนาพิเศษภาตะวันออก นําความเจริญมาสู่ทุกภูมิภาค ทล. ตระหนักถึงความสําคัญในการคมนาคมขนส่งที่มีความสะดวก รวดเร็ว และปลอดภัย พร้อมทั้งอํานวยความสะดวกในการเดินทางแก่ประชาชนและรองรับการพัฒนาทางหลวงรองรับพื้นที่เขตเศรษฐกิจพิเศษภาคตะวันออก ปัจจุบันทางหลวงหมายเลข 3 หรือถนนสุขุมวิท มีปริมาณการจราจรที่เพิ่มมากขึ้น ทล. จึงได้มีการปรับปรุงขยายช่องจราจรบนทางหลวงหมายเลข 3 สายบางปู - อําเภอบางปะกง ซึ่งเป็นทางหลวง ช่วงสุดท้ายที่ยังคงเป็น 2 ช่องจราจร มีโรงงานอุตสาหกรรมอยู่ในบริเวณพื้นที่เป็นจํานวนมาก จําเป็นต้องได้รับการพัฒนาโครงข่ายทางหลวงให้สมบูรณ์ต่อเนื่อง เพื่อเพิ่มประสิทธิภาพการให้บริการของทางหลวง การเดินทางและการขนส่งสินค้าได้รับความสะดวก รวดเร็ว ปลอดภัย และเป็นการพัฒนาโครงสร้างพื้นฐานตามยุทธศาสตร์การพัฒนาโครงการระเบียงเศรษฐกิจภาคตะวันออกโดยสามารถขนส่งสินค้าจากทางด้านจังหวัดฉะเชิงเทราและชลบุรี มาที่สมุทรปราการ และกรุงเทพฯ ได้อีกเส้นทางหนึ่ง
โครงการก่อสร้างสายแยกทางหลวงหมายเลข 3 สายบางปู - อําเภอบางปะกง แบ่งการก่อสร้างเป็น 5 ตอน ระหว่าง กม. ที่ 47+450 - 76+022 ระยะทางยาวประมาณ 28.75 กิโลเมตร ในพื้นที่อําเภอบางบ่อ จังหวัดสมุทรปราการ และอําเภอบางปะกง จังหวัดฉะเชิงเทรา โครงการดังกล่าวเป็นงานก่อสร้างขยายช่องจราจรบนทางหลวงหมายเลข 3 ก่อสร้างเป็นมาตรฐานทางชั้นพิเศษ 6 ช่องจราจร ขยายคันทางจาก 2 ช่องจราจร เป็น 6 ช่องจราจร (ไป - กลับ ข้างละ 3 ช่องจราจร) กว้างช่องละ 3.5 เมตร ผิวทางและไหล่ทางเป็นแอสฟัลท์คอนกรีต ไหล่ทางด้านนอกกว้าง 2.5 เมตร แบ่งทิศทางจราจรด้วยเกาะกลางแบบยก กว้าง 5.1 เมตร รวมคอนกรีตแบริออร์ กว้างข้างละ 0.7 เมตร พร้อมทั้งก่อสร้างคันกั้นน้ําและการติดตั้งไฟฟ้าแสงสว่าง เพื่อให้เกิดประโยชน์สูงสุด งบประมาณ 2,175,236,534 บาท
โครงการดังกล่าวก่อสร้างแล้วเสร็จจะช่วยเพิ่มประสิทธิภาพโครงข่ายโลจิสติกส์ของประเทศ เพื่อพัฒนาไปสู่การเป็นศูนย์กลางคมนาคมขนส่งของภูมิภาคอาเซียน เกิดวามสะดวกรวดเร็วในการเดินทาง ลดค่าใช้จ่ายและระยะเวลาในการเดินทาง ทําให้โครงข่ายทางหลวงและทางหลวงพิเศษระหว่างเมืองของประเทศมีความสมบูรณ์ยิ่งขึ้น ช่วยเพิ่มความปลอดภัยและลดการเกิดอุบัติเหตุบนถนน ช่วยแก้ไขปัญหาการจราจรติดขัด ทําให้เกิดการพัฒนาเศรษฐกิจสังคมของจังหวัดใกล้เคียง อีกทั้งยังเป็นโครงสร้างพื้นฐานสําคัญที่จะช่วยพัฒนาคุณภาพชีวิตความเป็นอยู่ของประชาชน
ในภูมิภาคให้ดีขึ้น ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-THAI’s restructuring plan sees satisfactory progress
วันอังคารที่ 9 พฤศจิกายน 2564
THAI’s restructuring plan sees satisfactory progress
THAI’s restructuring plan sees satisfactory progress
Government Spokesperson Thanakorn Wangboonkongchana disclosed that on November 8, 2021, Prime Minister and Defense Minister Gen. Prayut Chan-o-cha met with concerned ministers and public agencies to discuss the policy on long-term residency in Thailand for foreign tourists and investors following the country reopening since November 1, 2021, on which expected revenues should also be taken into account. The Prime Minister also listened to the briefing on the progress of Thai Airways International Plc's (THAI) debt-rehabilitation plan. According to the briefing, the restructuring has seen a satisfactory progress, especially through cost reduction and organizational restructuring. The Prime Minister affirmed that THAI remains the country’s national airline.
รัฐบาลไทย-ข่าวทำเนียบรัฐบาล-รฟม. และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันพฤหัสบดีที่ 2 มิถุนายน 2565
รฟม. และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ขุดลอกท่อระบายน้ําในแนวก่อสร้างรถไฟฟ้า เพื่อเพิ่มประสิทธิภาพการระบายน้ํา
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กําชับให้ผู้รับจ้างก่อสร้างงานโยธาทุกสัญญา ดําเนินการลอกท่อระบายน้ําตลอดแนวเส้นทางโครงการ อย่างต่อเนื่องทุก ๆ 3 เดือน เพื่อป้องกัน เศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ําให้ดีมากยิ่งขึ้น โดยกิจการร่วมค้า ซีเคเอสที ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน สัญญาที่ 1 ช่วงศูนย์วัฒนธรรมแห่งประเทศไทย - รามคําแหง 12 ได้ดําเนินการลอกท่อระบายน้ําบริเวณพื้นที่ก่อสร้างตั้งแต่สถานีศูนย์วัฒนธรรมแห่งประเทศไทย สถานี รฟม. และสถานีวัดพระราม 9 ตลอดแนวถนนรัชดาภิเษก ถนนวัฒนธรรม ถนนเทียมร่วมมิตร และถนนพระราม 9
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้าง ลอกท่อระบายน้ําตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ปลื้ม กรุงเทพฯ ครองอันดับ 2 เมืองที่ดีที่สุดในโลกสำหรับกลุ่ม “Digital Nomads” ปี 2022 กำชับทุกฝ่ายต่อยอดโอกาสพัฒนาอุตสาหกรรมท่องเที่ยวไทยในทุกมิติ
วันศุกร์ที่ 24 มิถุนายน 2565
โฆษกรัฐบาลเผยนายกฯ ปลื้ม กรุงเทพฯ ครองอันดับ 2 เมืองที่ดีที่สุดในโลกสําหรับกลุ่ม “Digital Nomads” ปี 2022 กําชับทุกฝ่ายต่อยอดโอกาสพัฒนาอุตสาหกรรมท่องเที่ยวไทยในทุกมิติ
โฆษกรัฐบาลเผยนายกฯ ปลื้ม กรุงเทพฯ ครองอันดับ 2 เมืองที่ดีที่สุดในโลกสําหรับกลุ่ม “Digital Nomads” ปี 2022 กําชับทุกฝ่ายต่อยอดโอกาสพัฒนาอุตสาหกรรมท่องเที่ยวไทยในทุกมิติ เพื่อดึงดูดนักท่องเที่ยวเพิ่มขึ้น
วันนี้ (24 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่เว็บไซต์ Instant Offices ผู้ให้บริการปรึกษาและจัดหาพื้นที่ทํางานที่ยืดหยุ่น (Flexible Workspace) ที่มีเครือข่ายใหญ่ที่สุดในโลกจากสหราชอาณาจักร ได้จัดให้กรุงเทพมหานครเป็นอันดับ 2 เมืองที่ดีที่สุดในโลกที่เหมาะสําหรับดิจิทัลโนแมด (Best Digital Nomad Cities Globally 2022) ทั้งยังถือเป็นอันดับ 1 ของเอเชีย ชื่นชมทุกฝ่ายร่วมมือกันพัฒนากรุงเทพฯ สู่เมืองที่เหมาะแก่การทํางานและพักผ่อนระดับโลกอย่างต่อเนื่อง
โฆษกประจําสํานักนายกรัฐมนตรี กล่าวว่า ปัจจุบันกระแสดิจิทัลโนแมด (Digital Nomad) หรือกลุ่มคนผู้ใช้ชีวิตเดินทางท่องเที่ยวไปพร้อมกับการทํางานนอกออฟฟิศ ซึ่งใช้ระบบอินเทอร์เน็ตเป็นเครื่องมือหลักในการหารายได้กําลังเป็นที่นิยม โดยเว็บไซต์ Instant Offices ภายใต้บริษัท The Instant Group บริษัทด้านการหาผลลัพธ์การทํางานที่ยืดหยุ่นจากสหราชอาณาจักร จัดกรุงเทพมหานครเป็นอันดับที่ 2 เมืองที่ดีที่สุดในโลกสําหรับกลุ่ม “Digital Nomads” ประจําปี 2022 (Best Digital Nomad Cities Globally 2022) และถือเป็นอันดับ 1 ของเอเชีย จากการจัดอันดับ 80 เมืองทั่วโลก ผ่านการพิจารณาปัจจัยด้านต่าง ๆ เช่น ความสามารถในการจับจ่าย สภาพภูมิอากาศ ความเร็วของระบบอินเตอร์เน็ต ทิวทัศน์ และการขนส่ง เป็นต้น โดยกรุงเทพฯ นําเสนออาหารท้องถิ่นที่ยอดเยี่ยมหลากหลาย ตลาดอาหารริมทาง (Street Food) ที่มีชีวิตชีวา พร้อมด้วยจุดเชื่อมต่อ Wi-Fi กว่า 15,000 แห่ง และที่พักบางแห่งถือว่ามีราคาถูกที่สุดจากทุกเมืองที่ทําการสํารวจ
“นายกรัฐมนตรีขอบคุณความมุ่งมั่นตั้งใจทํางานของทุกฝ่ายทั้งภาครัฐ ภาคเอกชน ผู้ประกอบการ และพี่น้องประชาชนที่ร่วมมือกันสร้างกรุงเทพฯ ให้เป็นเมืองท่องเที่ยวอันดับต้น ๆ ของโลกมาอย่างต่อเนื่อง ซึ่งแนวโน้มของกลุ่มดิจิทัลโนแมดมีความน่าสนใจ และถือเป็นโอกาสสําคัญในการต่อยอดขีดความสามารถภาคการท่องเที่ยวไทยให้มีประสิทธิภาพยิ่งขึ้นในทุกมิติ โดยกําชับทุกหน่วยงานที่เกี่ยวข้องเร่งสร้างการรับรู้ อีกทั้งหามาตรการ หรือจัดกิจกรรมรูปแบบต่าง ๆ เพื่อดึงดูดใจให้นักท่องเที่ยวทุกกลุ่มเดินทางเข้าประเทศเพิ่มขึ้น” นายธนกรฯ กล่าว
รัฐบาลไทย-ข่าวทำเนียบรัฐบาล-รฟม. จัดกิจกรรม 12 สิงหาคม 2565 พาคุณแม่โดยสารรถไฟฟ้า MRT สายสีน้ำเงินและสายสีม่วง ฟรี
วันพฤหัสบดีที่ 4 สิงหาคม 2565
รฟม. จัดกิจกรรม 12 สิงหาคม 2565 พาคุณแม่โดยสารรถไฟฟ้า MRT สายสีน้ําเงินและสายสีม่วง ฟรี
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) หรือ BEM จัดกิจกรรมยกเว้นค่าโดยสารให้คุณแม่ที่โดยสารรถไฟฟ้ามหานคร สายเฉลิมรัชมงคล (MRT สายสีน้ําเงิน) และรถไฟฟ้ามหานคร สายฉลองรัชธรรม (MRT สายสีม่วง) ในวันศุกร์ที่ 12 สิงหาคม 2565 ตลอดเส้นทางและตลอดระยะเวลาการเปิดให้บริการ เพื่อเป็นการส่งเสริมความสัมพันธ์ภายในครอบครัว พร้อมร่วมรณรงค์การประหยัดพลังงานด้วยการใช้ระบบขนส่งสาธารณะอีกด้วย เพียงคุณลูกพาคุณแม่มาแสดงตัวที่ห้องออกบัตรโดยสารเพื่อรับคูปองโดยสารรถไฟฟ้า MRT ฟรี ได้ทุกสถานีตลอดระยะเวลาการเปิดให้บริการ (สําหรับคุณลูกชําระค่าโดยสารปกติ) สามารถสอบถามรายละเอียดเพิ่มเติมได้ที่ ศูนย์บริการข้อมูลโทร. 02624 5200 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทยหรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-จับกัง1 ลุยลาดพร้าว เยี่ยมให้กำลังใจกลุ่มผู้ค้าหาบเร่แผงลอยเตรียมอาหารส่งแคมป์คนงาน
วันจันทร์ที่ 19 กรกฎาคม 2564
จับกัง1 ลุยลาดพร้าว เยี่ยมให้กําลังใจกลุ่มผู้ค้าหาบเร่แผงลอยเตรียมอาหารส่งแคมป์คนงาน
รัฐมนตรีว่าการกระทรวงแรงงาน ลงพื้นที่ตรวจเยี่ยมจุดเตรียมอาหารย่านลาดพร้าว  ยืนยันตั้งใจช่วย  2 ต่อ ทั้งกลุ่มผู้ค้าหาบเร่แผงลอย สถานประกอบการร้านอาหาร และแรงงานในแคมป์ก่อสร้าง
วันที่ 18 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่พูดคุยให้กําลังใจร้านค้าบริเวณหน้าแคมป์ก่อสร้างที่ถูกปิดตามมาตรการควบคุมการแพร่ระบาด ณ ร้านข้าวป้าจ๋า ซอยลาดพร้าว 80 เขตลาดพร้าว ก่อนเดินทางตรวจเยี่ยมการจัดส่งอาหารที่แคมป์คนงานที่อยู่บริเวณใกล้เคียง โดยกล่าวว่า นายกรัฐมนตรี พล.อ.ประยุทธ จันทร์โอชา มีความห่วงใยกลุ่มผู้ค้าหาบเร่แผงลอย สถานประกอบการร้านอาหาร และร้านค้าบริเวณแคมป์ที่ถูกปิดตามคําสั่งปิดสถานที่ก่อสร้าง รวมทั้งคนงานก่อสร้างที่ถูกกักตัวอยู่ภายในแคมป์ตามมาตรการควบคุมโรคระบาด กําชับกระทรวงแรงงานดูแลให้ดีทั้งคนไทย และต่างด้าวโดยไม่เลือกปฏิบัติ
“จากดําริของท่านนายกรัฐมนตรี กระทรวงแรงงานจะเป็นผู้สนับสนุนค่าอาหาร โดยนํางบจากกองทุนเพื่อการบริหารจัดการการทํางานของคนต่างด้าวมาบรรเทาความเดือดร้อนแก่แรงงานภายในแคมป์ โดยสั่งข้าวกล่องจากชมรมหาบเร่แผงลอยส่วนหนึ่ง สมาคมภัตตาคารไทยส่วนหนึ่ง และอีกส่วนมอบสํานักงานจัดหางานกรุงเทพมหานครพื้นที่ 1-10 ของกรมการจัดหางาน ประสานร้านอาหารบริเวณแคมป์ก่อสร้างที่ได้รับผลกระทบจากมาตรการปิดแคมป์ดังกล่าว ซึ่งล่าสุดได้สั่งอาหารทั้งจากชมรมผู้ค้าหาบเร่แผงลอย สมาคมภัตตาคารไทย และร้านค้าบริเวณหน้าแคมป์ก่อสร้าง รวมแล้ว 353,302 กล่อง แจกจ่ายในแคมป์ก่อสร้างที่ถูกปิดตามคําสั่งปิดสถานที่ก่อสร้าง ในกรุงเทพมหานคร 281,250 กล่อง และปริมณฑล 72,052 กล่อง ซึ่งนอกจากสามารถบรรเทาความเดือดร้อนให้ร้านค้ามีรายได้และสามารถช่วยเหลือแรงงานต่างด้าว พร้อมกันทั้ง 2 ฝ่ายได้แล้ว ยังทําให้เกิดการกระจายรายได้ มีเงินหมุนเวียนในเศรษฐกิจฐานรากต่อไป"รัฐมนตรีว่าการกระทรวงแรงงานกล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน กระทรวงแรงงาน ร่วมกับชมรมหาบเร่แผงลอยกรุงเทพมหานคร สมาคมภัตตาคารไทย และร้านค้าบริเวณแคมป์ก่อสร้างที่ถูกปิดตามคําสั่งปิดสถานที่ก่อสร้างเพื่อควบคุมการแพร่ระบาด ได้ช่วยเหลือแรงงานภายในแคมป์โดยทําข้าวกล่องมอบให้แคมป์คนงานวันละ 1 มื้อ แบ่งเป็นพื้นที่กรุงเทพมหานคร ตั้งแต่วันที่ 12 – 17 กรกฎาคม 2564 วันละ 46,875 กล่อง รวมส่งข้าวกล่องแล้ว 281,250 กล่อง และพื้นที่จังหวัดปริมณฑล ตั้งแต่วันที่ 12 – 17 กรกฎาคม 2564 จังหวัดนครปฐม วันละ 1,754 กล่อง จังหวัดสมุทรสาคร ประมาณวันละ 1,630 กล่อง และวันที่ 14 – 17 กรกฎาคม 2564 จังหวัดปทุมธานี วันละ 4,500 กล่อง จังหวัดนนทบุรี วันละ 4,600 กล่อง จังหวัดสมุทรปราการ วันละ 3,837 กล่อง รวมส่งข้าวกล่องแล้ว 72,052 กล่อง ซึ่งต้องขอขอบคุณทุกฝ่ายทั้งภาคเอกชน และเจ้าหน้าที่ภาครัฐ ที่ทํางานร่วมกันอย่างไม่รู้เหน็ดเหนื่อย เพื่อให้แรงงานในแคมป์ก่อสร้างมีความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-3,000 ล้านบาทสุดท้ายกับโอกาสสะสมความมั่งคั่งตั้งแต่ต้นปี ลงทุนพันธบัตรออมทรัพย์ “ส่งความสุข” ได้แล้ววันนี้
วันอังคารที่ 18 มกราคม 2565
3,000 ล้านบาทสุดท้ายกับโอกาสสะสมความมั่งคั่งตั้งแต่ต้นปี ลงทุนพันธบัตรออมทรัพย์ “ส่งความสุข” ได้แล้ววันนี้
วันนี้ (17 มกราคม 2565) เป็นวันแรกของการพันธบัตรออมทรัพย์พิเศษ รุ่นส่งความสุข อายุ 3 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี วงเงิน 30,000 ล้านบาท โดยได้เปิดการจําหน่ายให้กับประชาชนที่มีอายุ 60 ปีขึ้นไป รายละไม่เกิน 5 ล้านบาท
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า วันนี้ (17 มกราคม 2565) เป็นวันแรกของการพันธบัตรออมทรัพย์พิเศษ รุ่นส่งความสุข อายุ 3 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี วงเงิน 30,000 ล้านบาท โดยได้เปิดการจําหน่ายให้กับประชาชนที่มีอายุ 60 ปีขึ้นไป รายละไม่เกิน 5 ล้านบาท ตั้งแต่เวลา 8.30 น. ที่ผ่านมา และได้รับความสนใจเป็นอย่างมาก สามารถจําหน่ายได้แล้วประมาณ 27,000 ล้านบาท ทั้งนี้ วงเงินที่เหลืออีก 3,000 ล้านบาท จะจําหน่ายให้ผู้สูงอายุพรุ่งนี้อีก 1 วัน และเปิดจําหน่ายให้กับประชาชนทั่วไปในวันที่ 19 มกราคม 2565 เวลา 08.30 น. ต่อไป
ผู้สนใจสามารถสอบถามวิธีการจัดจําหน่ายพันธบัตรออมทรัพย์ผ่านช่องทาง Counter Internet Banking และ Mobile Banking ของธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ เพื่อความสะดวกและสามารถทําธุรกรรมได้อย่างปลอดภัยตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-กรมทางหลวงชนบทเข้าพื้นที่เตรียมขยายถนนสาย ลบ.1036 จังหวัดลพบุรี บรรเทาการจราจรหนาแน่น
วันอังคารที่ 17 พฤษภาคม 2565
กรมทางหลวงชนบทเข้าพื้นที่เตรียมขยายถนนสาย ลบ.1036 จังหวัดลพบุรี บรรเทาการจราจรหนาแน่น
เสริมการขนส่งให้สมบูรณ์ สนับสนุนรถไฟทางคู่ สายลพบุรี - ปากน้ําโพ ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่เตรียมดําเนินโครงการก่อสร้างขยายถนนทางหลวงชนบทสาย ลบ.1036 แยกทางหลวงแผ่นดินหมายเลข 1 - บ้านป่าหวาย อําเภอเมือง จังหวัดลพบุรี ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อแก้ปัญหาการจราจรที่หนาแน่นบริเวณสายทาง ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่างอําเภอ ตําบล หมู่บ้านได้อย่างทั่วถึงและมีประสิทธิภาพ สนับสนุนการใช้เส้นทางรถไฟทางคู่ สายลพบุรี - ปากน้ําโพ ในอนาคต นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย ลบ.1036 เป็นถนนที่อยู่ในย่านบริเวณชุมชนมีปริมาณการจราจรที่หนาแน่น ประกอบกับถนนสายดังกล่าวสามารถใช้เป็นเส้นทางลัดไปยังแหล่งเศรษฐกิจและชุมชน ซึ่งเดิมถนนมีลักษณะ 2 ช่องจราจรไป - กลับ ส่งผลให้การจราจรติดขัด ประชาชนไม่ได้รับความสะดวกในการเดินทาง ทช. จึงได้ดําเนินโครงการก่อสร้างขยายถนนทางหลวงชนบท สาย ลบ.1036 แยกทางหลวงแผ่นดินหมายเลข 1 - บ้านป่าหวาย อําเภอเมือง จังหวัดลพบุรี มีจุดเริ่มต้นโครงการบริเวณ กม. ที่ 0+000 จากวงเวียนพระนารายณ์มหาราชไปสิ้นสุดที่บริเวณ กม. ที่ 2+752 วงเวียนพลร่มป่าหวาย รวมระยะทาง 2.752 กิโลเมตร โดยจะทําการขยายผิวจราจรจาก 2 ช่องจราจร เป็น 4 ช่องจราจร เป็นผิวจราจรเป็นแบบแอสฟัลท์ติกคอนกรีต ขนาด 4 ช่องจราจร กว้างช่องละ 3.50 เมตร มีไหล่ทางกว้าง 2.50 เมตร พร้อมก่อสร้างทางเท้า ระบบระบายน้ํา ไฟฟ้าแสงสว่าง สัญญาณไฟจราจร เครื่องหมายจราจรและสิ่งอํานวย ความปลอดภัย ซึ่งได้เริ่มเข้าพื้นที่เตรียมการก่อสร้างไปแล้วเมื่อวันที่ 16 พฤษภาคม 2565 คาดว่าจะดําเนินการก่อสร้างแล้วเสร็จสมบูรณ์ในปี 2567 ใช้งบประมาณในการก่อสร้างรวม 178.953 ล้านบาท
รัฐบาลไทย-ข่าวทำเนียบรัฐบาล-เอกอัครราชทูตเวียดนามฯ เข้าเยี่ยมคารวะรองนายกฯ สุพัฒนพงษ์ ชื่นชมความสัมพันธ์ที่ใกล้ชิด พร้อมผลักดันความร่วมมือทางเศรษฐกิจและพลังงานให้เป็นรูปธรรม
วันศุกร์ที่ 1 กรกฎาคม 2565
เอกอัครราชทูตเวียดนามฯ เข้าเยี่ยมคารวะรองนายกฯ สุพัฒนพงษ์ ชื่นชมความสัมพันธ์ที่ใกล้ชิด พร้อมผลักดันความร่วมมือทางเศรษฐกิจและพลังงานให้เป็นรูปธรรม
เอกอัครราชทูตเวียดนามฯ เข้าเยี่ยมคารวะรองนายกฯ สุพัฒนพงษ์ ชื่นชมความสัมพันธ์ที่ใกล้ชิด พร้อมผลักดันความร่วมมือทางเศรษฐกิจและพลังงานให้เป็นรูปธรรม
วันนี้ (1 กรกฎาคม 2565) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะนายสุพัฒนพงษ์ พันธ์มีเชาว์ รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีรู้สึกยินดีที่ได้พบกับเอกอัครราชทูตเวียดนามฯ โดยไทยกับเวียดนามมีความสัมพันธ์ที่ดีและเป็นมิตรประเทศที่มีความร่วมมือใกล้ชิด เชื่อมั่นว่าเอกอัครราชทูตเวียดนามฯ จะทําหน้าที่ส่งเสริมความสัมพันธ์และกระชับความร่วมมือไทย-เวียดนาม ให้ใกล้ชิดยิ่งขึ้น และพร้อมร่วมมือกับเอกอัครราชทูตเวียดนามฯ ผลักดันความร่วมมือทั้งทางด้านเศรษฐกิจ การค้า การลงทุน และพลังงาน ให้เพิ่มพูน รวมทั้งยินดีร่วมมือกับเวียดนามในระดับภูมิภาค เพื่อขับเคลื่อนไทย เวียดนาม และอาเซียน ให้เจริญเติบโตอย่างแข็งแกร่งไปพร้อมกัน
เอกอัครราชทูตเวียดนามฯ กล่าวยืนยันความเป็นหุ้นส่วนทางยุทธศาสตร์ที่เข้มแข็งระหว่างสองประเทศ และยินดีที่ทั้งสองฝ่ายมีความสัมพันธ์ที่ใกล้ชิดในทุกระดับ โดยผู้นําระดับสูงของไทยและเวียดนามต่างหารือร่วมกันอย่างต่อเนื่อง รวมทั้งไทยยังเป็นหุ้นส่วนทางเศรษฐกิจที่สําคัญของเวียดนาม นักลงทุนไทยให้ความสนใจในการลงทุนในอุตสาหกรรมพัฒนาโครงสร้างพื้นฐานและพลังงานในเวียดนาม ซึ่งเวียดนามพร้อมร่วมมือกับไทยสนับสนุนความร่วมมือในด้านต่าง ๆ ให้ก้าวหน้าอย่างเป็นรูปธรรม
สําหรับความร่วมมือด้านพลังงาน ทั้งสองฝ่ายต่างเห็นพ้องว่าสถานการณ์พลังงานโลกทําให้ทุกฝ่ายต้องร่วมมือกันอย่างใกล้ชิด และการแก้ไขปัญหาพลังงานไม่สามารถทําได้โดยประเทศใดประเทศหนึ่งเพียงลําพัง ซึ่งไทย เวียดนาม และอาเซียน ล้วนต่างเผชิญปัญหาราคาพลังงานที่เพิ่มสูงขึ้น ทั้งสองฝ่ายจึงพร้อมร่วมมือกันเพื่อส่งเสริมความมั่นคงด้านพลังงาน ทั้งในระดับทวิภาคี และในระดับอนุภูมิภาคอาเซียน โดยรองนายกรัฐมนตรีกล่าวว่า การประชุม Vietnam-Thailand Energy Forum ครั้งที่ 2 ซึ่งไทยมีกําหนดเป็นเจ้าภาพอยู่ในระหว่างเตรียมการจัดการประชุม คาดว่าจะสามารถจัดการประชุมได้ในเดือนสิงหาคม 2565 ด้านเอกอัครราชทูตเวียดนามฯ เชื่อมั่นว่าจะเป็นเวทีประชุมสําคัญที่กระชับความร่วมมือและสามารถนําไปสู่การแก้ไขปัญหาพลังงานอย่างเป็นรูปธรรมร่วมกันได้
ในการนี้ ทั้งสองฝ่ายเห็นพ้องร่วมกันว่า ความร่วมมือด้านพลังงานมีบทบาทสําคัญ ผลักดันความร่วมมือระหว่างไทยและเวียดนามได้ พร้อมกันนี้ เอกอัครราชทูตฯ ได้กล่าวขอบคุณไทยที่สนับสนุนนักลงทุนไทยให้ไปลงทุนในเวียดนามมากขึ้น โดยเวียดนามพร้อมดูแล และอํานวยความสะดวกนักลงทุนไทยอย่างดี
รัฐบาลไทย-ข่าวทำเนียบรัฐบาล-Govt aims to acquire 150 million doses of COVID-19 vaccine by mid-2022
วันจันทร์ที่ 12 กรกฎาคม 2564
Govt aims to acquire 150 million doses of COVID-19 vaccine by mid-2022
Govt aims to acquire 150 million doses of COVID-19 vaccine by mid-2022
Government Spokesperson Anucha Burapachaisri disclosed about the Government’s plan on acquisition of COVID-19 vaccines that the plan remains unchanged, which is to acquire 150 million doses of vaccine by mid-2022.
The cabinet has also made approval to the procurement of alternative vaccines with different technologies to tackle various variants of the COVID-19 virus. Thailand has, so far, negotiated for the acquisition of over 105.5 million doses of primary vaccines (AstraZeneca, Sinovac, Pfizer, and Johnson & Johnson), which is administered by the Government to be given to the public free of charge. The rest will be further acquired to reach the targeted 150 million doses within mid-2022.
Alternative vaccines of approx. 10 million doses (Sinopharm and Moderna) will be procured by the private sector through the arrangement of Government Pharmaceutical Organization (GPO) since vaccine producers have made clear that the vaccines for emergency use must only be sent to a government agency of each country. So far, over 2 million doses of Sinopharm vaccines have been offered by Chulabhorn Royal Academy.
According to the Government Spokesperson, cumulative number of COVID-19 vaccinations from February 28- July 9, 2021 is 12,403,255 doses (first jab: 9,156,006, and second jab: 3,247,248). In Bangkok alone, cumulative number of given vaccines accounts for 4 million doses (first jab: 2,196,456, and second jab: 895,830).
รัฐบาลไทย-ข่าวทำเนียบรัฐบาล-ปลัดดีอีเอส ร่วมเดินแบบกิตติมศักดิ์ ในงานมหกรรมผ้าไหม ไหมไทยสู่เส้นทางโลก ครั้งที่ 11
วันจันทร์ที่ 30 พฤษภาคม 2565
ปลัดดีอีเอส ร่วมเดินแบบกิตติมศักดิ์ ในงานมหกรรมผ้าไหม ไหมไทยสู่เส้นทางโลก ครั้งที่ 11
ปลัดดีอีเอส ร่วมเดินแบบกิตติมศักดิ์ ในงานมหกรรมผ้าไหม ไหมไทยสู่เส้นทางโลก ครั้งที่ 11
เมื่อวันที่28พฤษภาคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมเดินแบบกิตติศักดิ์ในนามตัวแทนรัฐบาลไทยพร้อมด้วยรัฐมนตรีว่าการกระทรวงวัฒนธรรมปลัดกระทรวงต่างๆเอกอัครราชทูตและภริยาประเทศต่างๆประจําประเทศไทยในงานมหกรรมผ้าไหมไหมไทยสู่เส้นทางโลกครั้งที่11เฉลิมพระเกียรติสมเด็จพระนางเจ้าสิริกิติ์พระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา90พรรษาณหอประชุมกองทัพเรือโดยมีศาสตราจารย์ดร.วิษณุเครืองามรองนายกรัฐมนตรีเป็นประธานในพิธีเปิดงานฯซึ่งงานมหกรรมผ้าไหมครั้งนี้เป็นการออกแบบและตัดเย็บชุดผ้าไหมไทยโดยฝีมือคณะอาจารย์นิสิตและนักศึกษาจากมหาวิทยาลัย20แห่งและวิทยาลัยการอาชีวศึกษา40แห่งนําเสนอให้ชาวต่างชาติได้แก่คณะทูตานุทูตจากสถานทูต77แห่งกงสุลกิตติมศักดิ์23แห่งทําให้ปีนี้มีผู้เข้าร่วมโครงการรวมเป็นจํานวน100ประเทศนับเป็นการแสดงพลังและความสามารถของเยาวชนคนรุ่นใหม่ให้ชาวไทยและชาวต่างประเทศได้รับรู้ถึงความสวยงามของผ้าไหมเอกลักษณ์วัฒนธรรมไทยและเป็นการส่งเสริมSoft Powerให้กับประเทศไทย
*************
รัฐบาลไทย-ข่าวทำเนียบรัฐบาล-บีโอไอหารือความร่วมมือการลงทุนในซาอุดีอาระเบีย
วันพฤหัสบดีที่ 4 สิงหาคม 2565
บีโอไอหารือความร่วมมือการลงทุนในซาอุดีอาระเบีย
บีโอไอหารือความร่วมมือการลงทุนในซาอุดีอาระเบีย
บีโอไอหารือความร่วมมือการลงทุนในซาอุดีอาระเบีย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) ได้ร่วมคณะนําโดยนายสุพัฒนพงษ์ พันธ์มีเชาว์ รองนายกรัฐมตรีและรัฐมนตรีว่าการกระทรวงพลังงาน พร้อมด้วย ม.ล.ชโยทิต กฤดากร ผู้แทนการค้าไทย เดินทางเยือนราชอาณาจักรซาอุดีอาระเบีย โดยได้ประชุมหารือร่วมกับ รมว.กระทรวงการลงทุน รมว.กระทรวงพลังงาน และผู้บริหารระดับสูงของราชอาณาจักรซาอุดีอาระเบีย เพื่อหารือความร่วมมือด้านการลงทุนในอุตสาหกรรมต่างๆ เช่น พลังงานสะอาด ยานยนต์ไฟฟ้า การท่องเที่ยวเชิงสุขภาพ การเกษตรยั่งยืน รวมทั้งได้มีการหารือถึงแนวทางการจัดตั้งโครงสร้างการทํางานร่วมกันของทั้งสองฝ่าย เพื่อกระชับความสัมพันธ์และขับเคลื่อนความร่วมมือในทุกสาขาให้มีความต่อเนื่องและสําเร็จเป็นรูปธรรมโดยเร็ว เมื่อเร็วๆ นี้
รัฐบาลไทย-ข่าวทำเนียบรัฐบาล-เริ่มแล้ว โครงการจิตสำนึกรักเมืองไทย ปีที่ ๑๔
วันพฤหัสบดีที่ 24 กุมภาพันธ์ 2565
เริ่มแล้ว โครงการจิตสํานึกรักเมืองไทย ปีที่ ๑๔
ในวันพุธที่ ๒๓ กุมภาพันธ์ ๒๕๖๕ พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีเปิด โครงการ "จิตสํานึกรักเมืองไทย" ปีที่ ๑๔ ประจําปี ๒๕๖๕
ในรูปแบบออนไลน์ ผ่านระบบ zoom ซึ่งเป็นโครงการของสํานักงานปลัดกระทรวงกลาโหม ดําเนินการโดย สํานักงานเลขานุการสํานักงานปลัดกระทรวงกลาโหม จัดต่อเนื่องมาแล้วเป็นปีที่ ๑๔
สําหรับการดําเนินโครงการจิตสํานึกรักเมืองไทยในปีนี้ ยังคงมุ่งเน้นการสร้างความรัก ความสามัคคีของคนในชาติ โดยให้เยาวชนเสนอโครงการสาธารณประโยชน์เข้าประกวดบนแนวคิด “ร่วมคิด ร่วมทํา รวมพลังสร้างสรรค์สังคมไทย” และ “วัยรุ่นมืออาชีพ....อะไรก็ตามที่คุณถนัด มาร่วมกัน” เพื่อชิงเงินรางวัลเงินสดเพื่อนําไปดําเนินโครงการให้เป็นจริงรวม ๓๔๐,๐๐๐ บาท เปิดรับสมัครตั้งแต่วันนี้จนถึงวันที่ ๓๑ มีนาคม ๒๕๖๕ โดยจะประกาศผลในเดือนมิถุยายน ๒๕๖๕ และมอบรางวัลพร้อมปฏิบัติภารกิจในช่วงเดือน กรกฎาคม - สิงหาคม ๒๕๖๕
โดยการดําเนินโครงการได้ประสานความร่วมมือกับภาคส่วนต่างๆ ประกอบด้วย สถาบันการศึกษา ทั้งจากส่วนกลางและส่วนภูมิภาค สื่อสารมวลชน ภาคเอกชน ภาคประชาสังคม และ สํานักงานปลัดกระทรวงกลาโหม โดย สํานักงานเลขานุการสํานักงานปลัดกระทรวงกลาโหม เป็นหน่วยงานหลักในการประสานงาน และดําเนินการต่อกลุ่มเป้าหมาย ด้วยการเสริมสร้าวแนวความคิด ตลอดจนการสร้างสํานึกความรับผิดชอบและการมีส่วนร่วม ทางสังคมของเยาวชนให้ร่วมปฏิบัติผ่านกิจกรรมที่เป็นประโยชน์ เป็นความต้องการของชุมชน และนําผลการดําเนินโครงการสาธารณประโยชน์ รวมถึงผลผลิตจากการประกวดเผยแพร่สู่สาธารณะผ่านสื่อต่างๆ
ทั้งนี้เป้าหมายของการดําเนินโครงการ คือ การร่วมกันตระหนักถึงความรัก ความรับผิดชอบต่อสังคมประเทศชาติ การมีส่วนร่วมกันสะท้อนแนวคิด และมุมมองทางสังคม สู่การขับเคลื่อนสังคม ผ่านกระบวนการร่วมคิด ร่วมทํา จากการประสานงานกันทั้งองค์กรทางการศึกษา และภาคประชาสังคม ที่มีอุดมการณ์ แนวคิด และเป้าประสงค์ร่วมกัน ที่อยากเห็นประเทศไทย ก้าวเดินไปข้างหน้าอย่างมีความสุข ในสังคมที่มีคุณภาพ ด้วยความมั่นคงยังยืนสืบไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีที่กรมควบคุมโรคได้รับรางวัล UNPSA จากผลงานการสกัดกั้นโรคโควิด-19 พร้อมขอบคุณบุคลากรทางด้านสาธารณสุขที่ช่วยสร้างความมั่นคงปลอดภัยทางด้านสาธารณสุขให้คนไทย
วันอังคารที่ 14 ธันวาคม 2564
โฆษกรัฐบาลเผยนายกฯ ยินดีที่กรมควบคุมโรคได้รับรางวัล UNPSA จากผลงานการสกัดกั้นโรคโควิด-19 พร้อมขอบคุณบุคลากรทางด้านสาธารณสุขที่ช่วยสร้างความมั่นคงปลอดภัยทางด้านสาธารณสุขให้คนไทย
โฆษกรัฐบาลเผยนายกฯ ยินดีที่กรมควบคุมโรคได้รับรางวัล UNPSA จากผลงานการสกัดกั้นโรคโควิด-19 พร้อมขอบคุณบุคลากรทางด้านสาธารณสุขที่ช่วยสร้างความมั่นคงปลอดภัยทางด้านสาธารณสุขให้คนไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่กรมควบคุมโรค กระทรวงสาธารณสุข ได้รับรางวัล United Nations Public Service Awards หรือ UNPSA ในหัวข้อเรื่อง "Intelligent Sustainable in Public Health Emergency System in Thailand" เมื่อวันที่ 13 ธันวาคม 2564 ที่ผ่านมา จากผลงานการสกัดกั้นโรคไวรัสโคโรนา 2019 ถือว่ารางวัลดังกล่าวสะท้อนถึงมาตรการ และการทํางานที่สําคัญอย่างยิ่งของกระทรวงสาธารณสุข ตลอดจนการดําเนินนโยบายของรัฐบาลที่ตอบโต้ภาวะฉุกเฉินอย่างมีประสิทธิภาพของจนทําให้เป็นที่ยอมรับในระดับโลก
โฆษกรัฐบาลกล่าวว่า รัฐบาลให้ความสําคัญกับการดูแลสุขภาพและสาธารณสุขของพี่น้องคนไทยมาโดยตลอด นายกรัฐมนตรีได้มอบนโยบายให้กระทรวงสาธารณสุขขับเคลื่อนการทํางานตาม พ.ร.บ.โรคติดต่อ พ.ศ. 2558 ซึ่งเป็นกลไกสําคัญของไทยในการขับเคลื่อนกฎหมายและดําเนินการสร้างความเข้มแข็งทางด้านสาธารณสุขและระบบป้องกันควบคุมโรคให้ประเทศไทย ส่งผลให้การดําเนินการด้านสาธารณสุขของไทยมีผลงานเป็นที่ประจักษ์ในระดับโลกมาอย่างต่อเนื่อง ทั้งการได้รับการจัดอันดับให้เป็นประเทศที่มีระดับความเข้มแข็งด้านความมั่นคงด้านสุขภาพ (Health Security) เป็นอันดับที่ 5 จากทั้งหมด 195 ประเทศ รวมทั้งเป็นประเทศกําลังพัฒนาประเทศเดียวที่ถูกจัดอยู่ในอันดับ Top 10 ของโลก และที่ 1 ของเอเชีย ที่มีความพร้อมในการรับมือการระบาดของโรคมากที่สุด ซึ่งมีเพียง 13 ประเทศทั่วโลกเท่านั้น
โฆษกรัฐบาลยังกล่าวเพิ่มเติมว่า นายกรัฐมนตรีขอขอบคุณและให้กําลังใจบุคลากรทางด้านสาธารณสุขทุกคนที่มีส่วนสําคัญในการเสริมสร้างประสิทธิภาพทางด้านสาธารณสุขและระบบป้องกันควบคุมโรคให้ประเทศไทย รัฐบาลยืนยันที่จะดูแลสุขภาพและคุณภาพชีวิตของพี่น้องชาวไทยให้ดีขึ้น รวมทั้งพร้อมพัฒนา ปรับเปลี่ยนแนวทางการดําเนินนโยบายตามสถานการณ์เพื่อให้รับมือกับสถานการณ์ได้อย่างดีที่สุด พร้อมจะนําบทเรียนจากความสําเร็จครั้งนี้ไปเป็นแบบอย่างให้แก่หน่วยงานอื่น ๆ ที่ดําเนินการด้านการให้บริการสาธารณะของไทยต่อไป เพื่อส่งเสริมและสนับสนุนหน่วยงานภาครัฐพัฒนาคุณภาพการให้บริการประชาชนได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ผ่านร่าง พ.ร.บ.การศึกษาฯ ลดความเหลื่อมล้ำ มุ่งสู่ความเป็นเลิศ
วันจันทร์ที่ 28 มิถุนายน 2564
ผ่านร่าง พ.ร.บ.การศึกษาฯ ลดความเหลื่อมล้ํา มุ่งสู่ความเป็นเลิศ
วันศุกร์ที่ 11 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.การศึกษา 2 ฉบับ ได้แก่ ร่างพ.ร.บ.การศึกษาแห่งชาติ พ.ศ. .... และร่างพ.ร.บ.ส่งเสริมการเรียนรู้ พ.ศ. .... ซึ่งเป็นการปรับปรุงกฎหมายว่าด้วยการศึกษาแห่งชาติ ที่เน้นส่งเสริมให้สถานศึกษาและครูมีความเป็นอิสระและคล่องตัว สามารถสร้างนวัตกรรมทางการศึกษาและปรับวิธีการเรียนการสอนเป็นการศึกษาเชิงรุก หรือ active learning สร้างให้ผู้เรียนเกิดสมรรถนะตามช่วงวัย ใช้เทคโนโลยีสาระสนเทศเป็นเครื่องมือจัดการการศึกษา และส่งเสริมการเรียนรู้ตลอดชีวิต นอกจากนี้ ยังได้ปรับสถานะสํานักงานส่งเสริมการศึกษานอกระบบและการศึกษาตามอัธยาศัย หรือ กศน. เป็นกรมส่งเสริมการเรียนรู้ โดยเตรียมเสนอเข้าสู่
ที่ประชุมรัฐสภาเพื่อพิจารณาต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. ให้การต้อนรับคณะเยี่ยมชมดูงานจาก บริษัท ท่าอากาศยานไทย จำกัด
วันพฤหัสบดีที่ 31 มีนาคม 2565
รฟม. ให้การต้อนรับคณะเยี่ยมชมดูงานจาก บริษัท ท่าอากาศยานไทย จํากัด
ในโอกาสเยี่ยมชมศูนย์ข้อมูลข่าวสารของ รฟม.
เมื่อวันที่ 30 มีนาคม 2565 นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร เป็นผู้แทนการรถไฟฟ้าขนส่งมวลชน
แห่งประเทศไทย (รฟม.) กระทรวงคมนาคม ให้การต้อนรับคณะเยี่ยมชมดูงานจาก บริษัท ท่าอากาศยานไทย จํากัด (ทอท.)
เนื่องในโอกาสเยี่ยมชมและศึกษาดูงานศูนย์ข้อมูลข่าวสารของ รฟม. ซึ่งได้รับรางวัลประกาศเกียรติคุณ ศูนย์ข้อมูลข่าวสารของราชการโดดเด่น 3 ปีซ้อน ในปี พ.ศ.2562 - 2564
ในโอกาสนี้ รฟม. ได้นําเสนอข้อมูลภาพรวมการดําเนินงานของศูนย์ฯ พร้อมทั้งได้ร่วมแลกเปลี่ยนข้อมูลระหว่างหน่วยงาน เช่น การบริหารจัดการศูนย์ฯ แนวทางปฏิบัติด้านการพัฒนาศูนย์ฯ ตามเกณฑ์ ศูนย์ข้อมูลข่าวสารโดดเด่น เป็นต้น เพื่อเป็นประโยชน์ในการนําไปปรับใช้หรือเป็นแนวทางในการพัฒนาการดําเนินงานศูนย์ข้อมูลข่าวสารของแต่ละหน่วยงาน รวมถึงอํานวยความสะดวกให้แก่ประชาชนต่อไป
สําหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ประชาชนสามารถติดต่อศูนย์ข้อมูลข่าวสารได้ที่ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ ศูนย์ข้อมูลข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line: @mrtacontactcenter และ Call Center 0 2716 4044 ในวันและเวลาราชการ
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-๑๘ มกราคม วันกองทัพไทย
วันอังคารที่ 18 มกราคม 2565
๑๘ มกราคม วันกองทัพไทย
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ
รัฐบาลไทย-ข่าวทำเนียบรัฐบาล-จีนเปิดทุกด่านครบแล้ววันนี้ ! “อลงกรณ์”เผยข่าวดีล่าสุด จีนเปิดด่านรถไฟผิงเสียงขนทุเรียนไทยผ่านเวียดนามแล้ววันนี้
วันศุกร์ที่ 29 เมษายน 2565
จีนเปิดทุกด่านครบแล้ววันนี้ !  “อลงกรณ์”เผยข่าวดีล่าสุด จีนเปิดด่านรถไฟผิงเสียงขนทุเรียนไทยผ่านเวียดนามแล้ววันนี้
จีนเปิดทุกด่านครบแล้ววันนี้ !  “อลงกรณ์”เผยข่าวดีล่าสุด จีนเปิดด่านรถไฟผิงเสียงขนทุเรียนไทยผ่านเวียดนามแล้ววันนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และประธานคณะทํางานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (29 เม.ย.) ว่า วันนี้มีข่าวดีสําหรับชาวสวนทุเรียนและผลไม้ไทยโดยจีนเปิดด่านนําเข้าครบทุกด่านแล้ว ล่าสุดสํานักงานที่ปรึกษาฝ่ายเกษตร กว่างโจวรายงานว่า จีนได้เปิดด่านนําเข้าทุเรียนและผลไม้ไทยในวันนี้อีกด่านหนึ่งคือด่านรถไฟผิงเสียงบริเวณพรมแดน”จีน-เวียดนาม”ซึ่งจะช่วยกระจายการส่งออกทุเรียนและผลไม้ไทยไปตลาดจีนได้มากขึ้น
“ขณะนี้จีนได้เปิดด่านทางบกที่เป็นด่านหลักครบทุกด่านสําหรับนําเข้าทุเรียนและผลไม้ไทยได้แก่ ด่านโหย่วอี้กวน ด่านตงซิง ด่านโม่ฮานและด่านรถไฟผิงเสียง นับเป็นข่าวดีสําหรับชาวสวนทุเรียนและผลไม้ของไทย อย่างไรก็ดีขอให้ทุกฝ่ายช่วยกันดูแลอย่าให้มีการปนเปื้อนโควิดและทุเรียนอ่อนโดยเด็ดขาด” นายอลงกรณ์ กล่าว
ด่านรถไฟผิงเสียงเป็นด่านนําเข้าผลไม้ในเขตปกครองตนเองกว่างซี เพื่อขยายขีดความสามารถในการรองรับปริมาณการนําเข้า-ส่งออกผลไม้ที่มีแนวโน้มเพิ่มสูงขึ้นอย่างต่อเนื่อง
รัฐบาลไทย-ข่าวทำเนียบรัฐบาล-นายกฯ เยือนปักษ์ใต้ "สงขลา - พัทลุง" ติดตามโครงการพระราชดำริ ร.9 แก้ไขปัญหาอุทกภัย และเปิดงานศิลปวัฒนธรรมพื้นบ้าน "โนรา" 25 เม.ย. 65
วันอาทิตย์ที่ 24 เมษายน 2565
นายกฯ เยือนปักษ์ใต้ "สงขลา - พัทลุง" ติดตามโครงการพระราชดําริ ร.9 แก้ไขปัญหาอุทกภัย และเปิดงานศิลปวัฒนธรรมพื้นบ้าน "โนรา" 25 เม.ย. 65
.....
พลเอก ประยุทธ์ จันทร์โอชา นายกรัฐมนตรี จะลงพื้นที่ตรวจราชการ จ.สงขลาและพัทลุง ในวันจันทร์ที่ 25 เม.ย. 65 เพื่อติดตามโครงการพระราชดําริในหลวงรัชกาลที่ 9 การแก้ไขปัญหาอุทกภัย ในโครงการบรรเทาอุทกภัย อ.หาดใหญ่ ปรับปรุงคลองภูมินาถดําริ (คลอง ร.1)
.
ช่วงบ่าย นายกฯ จะเดินทางไป จ.พัทลุง เพื่อเป็นประธานการประชุมมอบนโยบายแก่หัวหน้าส่วนราชการประจําจังหวัด และเปิดงานโครงการส่งเสริมศิลปวัฒนธรรมพื้นบ้าน การแสดงมโนราห์ “สืบสานแผ่นดินโนรา มรดกโลกภูมิปัญญาทางวัฒนธรรม” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ณ ศาลากลางจังหวัด (หลังเก่า)
.
อ่านเพิ่มเติม คลิกhttps://www.thaigov.go.th/news/contents/details/53798
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธปท. จับมือสมาคมธนาคารไทย และสมาคมธนาคารนานาชาติ
วันพฤหัสบดีที่ 15 กรกฎาคม 2564
ธปท. จับมือสมาคมธนาคารไทย และสมาคมธนาคารนานาชาติ
ออกมาตรการพักชําระหนี้ 2 เดือน ช่วยเหลือลูกหนี้ที่ต้องปิดกิจการจากมาตรการของทางการ
จากการที่ภาครัฐได้ยกระดับมาตรการป้องกันควบคุมโรคในพื้นที่ที่มีความเสี่ยงสูงสุด 10 จังหวัด เพื่อควบคุมสถานการณ์การแพร่ระบาดของโควิด 19 โดยจํากัดการเคลื่อนย้ายและการดําเนินกิจกรรมต่าง ๆ ส่งผลให้มีผู้ได้รับผลกระทบในวงกว้าง โดยเฉพาะกับกลุ่มธุรกิจและลูกหนี้ที่มีฐานะการเงินเปราะบางมาตั้งแต่การระบาดของโควิด 19 ระลอกก่อน และได้ออกมาตรการช่วยเหลือเพื่อเยียวยาด้านรายได้อย่างเร่งด่วนให้กับผู้ได้รับผลกระทบ ซึ่งเป็นการช่วยเหลือที่ตรงจุด
ธนาคารแห่งประเทศไทย (ธปท.) สมาคมธนาคารไทย และสมาคมธนาคารนานาชาติ ตระหนักถึงความเดือดร้อนของลูกหนี้และเห็นความจําเป็นเร่งด่วนในการให้ความช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและ
ทันการณ์ จึงเห็นร่วมกันที่จะออกมาตรการเร่งด่วนด้วยการพักชําระเงินต้นและดอกเบี้ยให้แก่ลูกหนี้ SMEs และรายย่อย เป็นระยะเวลา 2 เดือนให้กับลูกหนี้ที่ได้รับผลกระทบโดยตรง คือ ลูกหนี้ทั้งที่เป็นนายจ้างและลูกจ้างในสถานประกอบการทั้งในพื้นที่ควบคุมฯ และนอกพื้นที่ควบคุมฯ ที่ต้องปิดกิจการจากมาตรการของทางการ เริ่มตั้งแต่งวดการชําระหนี้เดือนกรกฎาคม 2564 เป็นต้นไป ทั้งนี้ เมื่อหมดระยะเวลาพักชําระหนี้แล้ว สถาบันการเงินจะไม่เรียกเก็บเงินต้นและดอกเบี้ยที่ค้างอยู่ในทันที เพื่อไม่ให้เป็นภาระหนักกับลูกหนี้
สําหรับลูกหนี้ที่ได้รับผลกระทบโดยอ้อม คือ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ สถาบันการเงินจะพิจารณาให้ความช่วยเหลือแก่ลูกหนี้ตามความจําเป็นและสอดคล้องกับสถานการณ์ของลูกหนี้
การให้ความช่วยเหลือตามแนวทางข้างต้น ลูกหนี้สามารถติดต่อกับสถาบันการเงินเจ้าหนี้เพื่อแสดงความประสงค์ขอรับความช่วยเหลือได้ตั้งแต่วันที่ 19 กรกฎาคม 2564 ทั้งนี้ หากลูกหนี้สามารถให้ข้อมูลหลักฐานที่ชัดเจนถึงผลกระทบของกิจการหรือการจ้างงาน จะทําให้การพิจารณาให้ความช่วยเหลือโดยเจ้าหนี้สามารถทําได้อย่างรวดเร็ว
ทั้งนี้ การพักชําระเงินต้นและดอกเบี้ยภายใต้มาตรการนี้ เป็นเพียงการเลื่อนการชําระออกไป ลูกหนี้ที่ยังมีศักยภาพและสามารถชําระหนี้ได้ จึงควรชําระหนี้ต่อเนื่อง เพื่อไม่ให้ภาระหนี้ในอนาคตเพิ่มขึ้นสูงเกินจําเป็น เช่นเดียวกับลูกหนี้ที่อยู่ระหว่างเจรจาปรับโครงสร้างหนี้กับสถาบันการเงินอยู่ก่อนหน้า ที่ควรดําเนินการต่อเนื่อง เพื่อแก้ไขปัญหาได้ตรงจุดและยั่งยืนกว่า
อนึ่ง การพักชําระหนี้ภายใต้มาตรการนี้ เป็นการให้ความช่วยเหลือขั้นต่ํา สถาบันการเงินสามารถช่วยเหลือลูกหนี้ที่ได้รับผลกระทบรุนแรงได้มากขึ้นตามความเหมาะสม
ธปท. และทุกสมาคมฯ รวมถึงสมาคมสถาบันการเงินของรัฐ จะร่วมกันเร่งรัดและผลักดัน
การให้ความช่วยเหลือจากมาตรการพักชําระเงินต้นและดอกเบี้ยดังกล่าวอย่างต่อเนื่อง รวมทั้ง ธปท. ได้ขอให้ผู้ประกอบธุรกิจที่มิใช่สถาบันการเงิน (nonbank) ให้ความช่วยเหลือลูกหนี้ไปพร้อมกัน เพื่อช่วยเหลือลูกหนี้ที่ได้รับผลกระทบให้ได้มากที่สุด ดังนั้น ขอให้ลูกหนี้ที่ประสบปัญหารีบติดต่อผู้ให้บริการทางการเงินที่ใช้บริการอยู่เพื่อรับความช่วยเหลือ และหากต้องการข้อมูลเพิ่มเติมสามารถติดต่อผู้ให้บริการทางการเงินโดยตรง หรือศูนย์คุ้มครองผู้ใช้บริการทางการเงิน (ศคง.) โทร 1213
15 กรกฎาคม 2564
รายละเอียดช่องทางติดต่อสถาบันการเงิน:
www.bot.or.th/Thai/FinancialInstitutions/PruReg_HB/Pages/CallCenter.aspx
รัฐบาลไทย-ข่าวทำเนียบรัฐบาล-ธ.ก.ส. เปิดตัว BAACLife Online บริการเงินฝากมีประกัน เพียงแค่คลิก ชีวิตก็ง่ายขื้น
วันอังคารที่ 1 มีนาคม 2565
ธ.ก.ส. เปิดตัว BAACLife Online บริการเงินฝากมีประกัน เพียงแค่คลิก ชีวิตก็ง่ายขื้น
ธ.ก.ส. เปิดตัว BAACLife Online เพิ่มความสะดวกให้กับลูกค้าที่ฝากเงินแบบมีประกันให้สามารถทําธุรกรรมต่างๆ ได้ด้วยตนเองผ่านเว็บไซต์ www.baac.or.th ตอบโจทย์บริการยุค New Normal
ธ.ก.ส. เปิดตัว BAACLife Online เพิ่มความสะดวกให้กับลูกค้าที่ฝากเงินแบบมีประกันให้สามารถทําธุรกรรมต่าง ๆ ได้ด้วยตนเองผ่านเว็บไซต์ www.baac.or.th ตอบโจทย์บริการยุค New Normal ไม่ว่าจะเป็นการตรวจสอบสถานะกรมธรรม์ การขอเคลมประกันชดเชยรายได้ การเลือกซื้อผลิตภัณฑ์เงินฝากแบบมีประกัน การชําระเงิน รวมไปถึงการติดตามข่าวสารและโปรโมชั่นพิเศษได้ง่าย ๆ โดยไม่ต้องมาสาขา
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มีนโยบายสนับสนุนการนํานวัตกรรมมาพัฒนาระบบการดําเนินงานเพื่อสร้างความยั่งยืนแก่เกษตรกรให้ได้รับบริการที่สะดวกรวดเร็วในการทําธุรกรรมทางการเงิน โดยเปิดตัว BAACLife Online เพื่อเป็นช่องทางในการให้บริการและอํานวยความสะดวกกับลูกค้าเงินฝากสงเคราะห์ชีวิตหรือลูกค้าที่ฝากเงินแบบมีประกันกับธ.ก.ส. ให้สามารถทําธุรกรรมต่าง ๆ ได้ด้วยตนเองผ่านเว็บไซต์ www.baac.or.th หรือ https://lifeapp.inbaac.com ซึ่งเข้าถึงระบบได้ทุกอุปกรณ์สื่อสาร ทั้งสมาร์ตโฟน แท็บเล็ต โน้ตบุ๊ค หรือคอมพิวเตอร์ผ่านทาง Google Chrome
BAACLife Online มีฟังก์ชันที่หลากหลาย ซึ่งจะช่วยให้ลูกค้าได้รับบริการที่ง่าย สะดวก รวดเร็ว เช่น การตรวจสอบสถานะรายละเอียดกรมธรรม์ การยื่นคําร้องขอเปลี่ยนแปลงแก้ไขกรมธรรม์ การแก้ไขข้อมูลส่วนตัว การยื่นคําร้องขอเคลมชดเชยรายได้ การเรียกพิมพ์หนังสือรับรองการส่งเงินฝากสงเคราะห์โครงการ ธกส เพิ่มรักและ ธกส ทวีรัก 99 เพื่อใช้ในการลดหย่อนภาษี การเลือกผลิตภัณฑ์เงินฝากสงเคราะห์ชีวิตอื่น ๆ ที่ตรงใจ เช่น โครงการ ธกส รักคุณ Easy-Life แบบ 1 และ 2 พร้อมรูปแบบการชําระเงินที่หลากหลาย การแสดงรายการรอชําระเงินและใบแจ้งหนี้เมื่อครบกําหนดชําระ รวมถึงการติดตามข้อมูลข่าวสารและโปรโมชั่นเงินฝากสงเคราะห์ชีวิตผ่าน BAACLife Online โดยไม่ต้องมาทําธุรกรรมที่สาขา ตอบโจทย์ไลฟ์สไตล์ในยุค New Normal
สําหรับลูกค้าที่สนใจใช้บริการ BAACLife Online เพียงแค่คลิก ชีวิตก็ง่ายขึ้น สามารถลงทะเบียนบนเว็บไซต์ธนาคารเพื่อเข้าใช้บริการ เพียงกรอกข้อมูลส่วนตัวพร้อมยืนยันตัวตนผ่านรหัส OTP เพียงเท่านั้น ลูกค้าจะสามารถเข้าถึงข้อมูลกรมธรรม์และสามารถทําธุรกรรมเงินฝากสงเคราะห์ออนไลน์ด้วยตัวเองได้ทันที ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-นายกฯ ชมคนไทยมีทักษะด้านการเงินดีขึ้นจากผลการสำรวจ OECD พร้อมย้ำการส่งเสริมความรู้ทางด้านการเงินเป็นเรื่องสำคัญ
วันเสาร์ที่ 30 ตุลาคม 2564
นายกฯ ชมคนไทยมีทักษะด้านการเงินดีขึ้นจากผลการสํารวจ OECD พร้อมย้ําการส่งเสริมความรู้ทางด้านการเงินเป็นเรื่องสําคัญ
นายกฯ ชมคนไทยมีทักษะด้านการเงินดีขึ้นจากผลการสํารวจ OECD พร้อมย้ําการส่งเสริมความรู้ทางด้านการเงินเป็นเรื่องสําคัญ
วันนี้ 30 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจผลการสํารวจทักษะทางการเงินของไทย (Financial Literacy) ปี 2563 โดยภาพรวมพบว่าคนไทยมีพัฒนาการระดับทักษะทางการเงินดีขึ้นอยู่ที่ร้อยละ 71.0 สูงกว่าการสํารวจครั้งก่อนในปี 2561 และสูงกว่าค่าเฉลี่ยการสํารวจทักษะทางการเงินครั้งล่าสุดของ The Organization for Economic Co-operation and Development (OECD) ในปี 2563 ร้อยละ 60.5
โดยพิจารณาองค์ประกอบของทักษะทางการเงินทั้ง 3 ด้าน พบว่าคนไทยมีทักษะดีขึ้นในทุกด้าน ทั้งด้านความรู้ทางการเงิน ด้านพฤติกรรมทางการเงิน และด้านทัศนคติทางการเงิน ซึ่งส่วนหนึ่ง บจมาจากสถานการณ์การแพร่ระบาดของโรคติดเชื้อไวรัสโควิด 19 แสดงให้เห็นถึงความไม่มั่นคงในรายได้ ทําให้ประชาชนเห็นถึงความสําคัญของการเตรียมความพร้อมรับมือจากสถานการณ์ฉุกเฉิน นอกจากนี้ การสํารวจทัศนคติและพฤติกรรมการออม ยังพบสัดส่วนผู้มีเงินออมจากกลุ่มตัวอย่างเพิ่มขึ้น โดยคนส่วนใหญ่ยึดหลักเรื่องการออมเงินเพื่อใช้ในยามฉุกเฉิน และการออมเพื่อการเกษียณ
"ท่านนายกรัฐมนตรีเห็นความสําคัญในการส่งเสริมความรู้ทางด้านการเงินให้แก่ประชาชนโดยเฉพาะภาคการศึกษาที่ต้องการเห็นคนไทยมีทักษะด้านเงิน ทั้งการหา การใช้ การออม การลงทุน เพี่อพร้อมที่จะรับมือกับสถานการณ์ต่างๆ ให้รู้จักวางแผนทางการเงินเมื่อต้องเผชิญกับภาวะวิกฤต การที่ประชาชนมีภูมิคุ้มกันทางการเงินที่เข้มแข็ง จะเป็นรากฐานสําคัญของเศรษฐกิจที่ยั่งยืนด้วย" นายธนกรฯ กล่าว
..........................................
กลุ่มประชาสัมพันธ์และเผยแพร่